**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2021. november 23-i ülésére**

**Javaslat a Mesebolt Bábszínház igazgatóhelyettesének megbízására**

A Mesebolt Bábszínház a (a továbbiakban: Bábszínház) igazgatóhelyettesének vezetői megbízatása 2021. december 31. napján lejár. A Bábszínház kérelemmel fordult az Önkormányzathoz, hogy további öt év határozott időtartamra (2022. január 1. napjától 2026. december 31. napjáig) a jelenlegi igazgatóhelyettes, Prikazovics Ferenc láthassa el a Bábszínház igazgatóhelyettesi feladatait, tekintettel az általa végzett kimagasló, precíz munkára.

Tekintettel a Bábszínházban 2020. november 1. napjától történő jogviszonyváltozásra (melynek értelmében a közalkalmazotti jogviszony munkaviszonyra módosult), az igazgatóhelyettes megbízásáról is a munka törvénykönyvéről szóló 2012. évi I. törvény rendelkezik, amely már nem írja elő az intézményvezető helyettesének megbízásához a fenntartó egyetértésének szükségességét.

Fentiek ellenére Szombathely Megyei Jogú Város Önkormányzatának a Szervezeti és Működési Szabályzatáról szóló 18/2019. (X.31.) önkormányzati rendelete 75.§ (6) bekezdése alapján, a polgármesteri jóváhagyását megelőzően kérem a Tisztelt Bizottság álláspontjának kialakítását.

Kérem a Tisztelt Bizottságot, hogy az előterjesztést megtárgyalni, és álláspontját kialakítani szíveskedjék.

**Szombathely, 2021. november „ ”**

**/: Horváth Soma :/**

**HATÁROZATI JAVASLAT**

**…../2021. (XI. 23.) KOCB. számú határozat**

A Kulturális, Oktatási és Civil Bizottság a „Javaslat a Mesebolt Bábszínház igazgatóhelyettesének megbízására” című előterjesztést megtárgyalta, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 75.§ (6) bekezdése alapján javasolja a polgármesternek, hogy a Mesebolt Bábszínház igazgatóhelyettesi feladatait további 5 év határozott időtartamra - 2022. január 1. napjától 2026. december 31. napjáig - Prikazovics Ferenc lássa el.

**Felelősök:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Kovács Géza, a Mesebolt Bábszínház igazgatója,

Vighné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója)

**Határidő: azonnal**